
	Pasūtītāja nosaukums

	Valsts tiesu medicīnas ekspertīzes centrs

	

	Pasūtītāja adrese

	Hipokrāta iela 2 k-6, Rīga

	

	Apspriedes ar piegādātājiem identifikācijas numurs

	VTMEC 2024/03 AP

	

	Plānotā iepirkuma procedūra

	Atklāts konkurss

	

	Plānotās iepirkuma procedūras izvēles pamatojums

	Saskaņā ar Publisko iepirkumu likuma 8. panta pirmās daļas 1.punktu.

	

	Iepirkuma priekšmets

	Laboratorijas mēbeļu, aprīkojuma un iekārtu piegāde un uzstādīšana

	

	Pasūtītāja pārstāvji, kas piedalās apspriedē

	I.Kreigere, D. Tribis, S. Rožāne

	

	Ieinteresētie piegādātāji, kas piedalās apspriedē

	 Par tehniskās specifikācijas vispārīgajām prasībām un 2.daļu “Laminārie skapji un skapji ar ventilāciju”- viens piegādātājs

	

	Ieinteresēto piegādātāju komentāri, priekšlikumi, iebildumi 


	Priekšlikumi
	
	Lēmums

	1.
	No Vispārīgā apraksta
1.1. Darba virspu specifikācijas. Laboratorijas mēbeļu un aprīkojuma materiālam
1.1.1       DIN 53799 standarts ir atcelts un tā vietā ir DIN EN 438, Trespas sertifikātos tagad ir EN 438 standarts, pievienoju linku ar atsauci: https://www.dinmedia.de/en/standard/din-53799/1271478
	
	Ņemts vērā. Tiks papildināts ar standartu DIN EN 438.
	

	2.
	1.2 Metāla rāmji
1.2.1. H tipa rāmis ieteicams atstāt norādi vismaz, bez papildus norādes +/-10mm. Tādā veidā pretendenti var piedāvāt biezāku rāmi, kas būtu labāk mēbeļu konstrukcijai, tas pats attiecas uz C tipa rāmi vismaz 30 × 30 mm ± 10 mm
 
	
	Ņemts vērā. H un C tipa rāmjiem tiks noteikts minimālais profila izmērs 30x30 mm (ar iespēju piedāvāt biezāku, bet ne plānāku rāmja profilu).
	

	3.
	2. Laminārie skapji un skapji ar ventilāciju,  1200mm laminārs.  Darba zonas izmērs: 1250 ± 20 mm.
Šajā punktā nedaudz izmainīju izmēru, lai varētu arī tikt piedāvāti citi ražotāji
Darba zonas izmērs: vismaz 1192mm.

	
	Ņemts vērā. Darba zonas izmērs tiks noteikts vismaz 1190 mm.

	

	4.
	1200mm laminārs un 1500mm laminārs. Konkrēts filtra izmērs dod priekšroku vienam konkrētam ražotājam, tas nekādīgi neietekmē funkcionalitāti vai kvalitāti, šis punkts būtu jāsvītro.
7. filtra garums nedrīkst pārsniegt 22 cm un diametrs nedrīkst pārsniegt 11 cm;

	
	Ņemts vērā. Minētā prasība tiks svītrota.
	

	5.
	Velkmes skapji, uz visiem velkmes skapjiem attiecas vieni un tie paši komentāri:
 
Šajā punktā, lai palielinātu iespēju piedalīties citiem ražotājiem ir ieteicams priekšējā stikla rāmja konstrukcijā veikt sekojošas izmaiņas (atzīmēts ar sarkanu), tas vai priekšējais stikls ir sadalīts 2 vai 1 vertikāli bīdāmā stkla rāmis neko lietotājam nemaina, galvenais, ka paceļot logu uz augšu tas nepārsniedz velkmes augstumu 2,4m un tam ir horizontāli bīdāmas rūtis. Tāpat drošības stiklam ir variants, ka tas ir rūdītais stikls (nerada lauskas un ir izturīgāks par parasto) un sastāv no plēves + stikls + plēves (plēve pārklāj stiklu no abām pusēm), gadījumā ja ir stikls + plēve + stikls, tiek izmantoti parastie stikli, kas var triecienā atdalīties no plēves, jo plēve ir tikai pa vidu!
Priekšējam logam jāsastāv no divām vai vienai pa vertikāli kustīgām daļām: abām daļām jābūt izgatavotām no alumīnija profila, bez metināšanas šuvēm. Logam jābūt no trīsslāņu līmēta tripleksa tipa stikla vai analogs cita droša stikla (stikls + plēve + stikls vai plēve + stikls + plēve). Apakšējās kustīgas daļas stikliem jābūt bīdāmiem pa plastmasas vadotnēm. Rokturiem jābūt komplektā.

	
	Pieņemts zināšanai. Prasības velkmes skapjiem netiek grozītas. Paskaidrojam, ka viendaļīgs priekšējais logs nav piemērots gala lietotājiem zemāk norādīto iemeslu dēļ.
1. Viendaļīgs priekšējais logs nozīmē, ka stikla paneļi, kuriem jābūt kustīgiem horizontālā plaknē būs pārāk lieli un smagi, kas apgrūtinās laboratorijas darbinieku darbu un nav pieņemami;
1. Ja skapis ir ar viendaļīgu stiklu, tad stikla plīsuma rezultātā būs jmaina viss stikls nevis tikai tā neliela daļa. Šāds risinājums ir ekonomiski neizdevīgs;
1. Maksimālais iespējamais velkmes skapja augstums ir 2400 mm, ar darba virsmas augstumu ne mazāk kā 900 mm, līdz ar to skapis ar vienu veselu stiklu nenodrošinās prasību, ka velkmes skapja pilnam atvērumam jābūt ne mazāk kā 870 mm;
1. Tehniskajā specifikācijā tiks iekļauta prasība, ka priekšējā loga atvēruma augstumam pilnībā pacelta loga stāvoklī jābūt vismaz 870 mm. Tas nodrošinās  iespēju ievietot velkmes skapī garas stikla konstrukcijas un augstu aprīkojumu, piemēram, kriogēnās bumbu dzirnavas Tiesu toksikoloģijas laboratorijai;
1. Risinājums “plēve-stikls-plēve” nav piemērots laboratoriju (jo īpaši Tiesu toksikoloģijas laboratorijas) darba specifikai,  jo plēve vienmēr ir mīkstāka par stiklu un nav inerta pret aktīviem  un viegli uzliesmojušiem ķīmiskajiem reaģentiem - skābēm un sārmiem, kas ilgtermiņā novedīs pie tā, ka stikls kļūs matēts un necaurspīdīgs skrāpējumu un ķīmisko vielu iedarbības dēļ. Stikla-plēves-stikla risinājums ir plaši pieejams Eiropas ražotājiem.
	

	6.
	Tas vai atsvari ir novietoti priekšā vai aizmugurē īpaši neko nemaina, pieeja pie tiem ir netraucēta abos gadījumos, velkme nav jāpārvieto vai jājauc ārā. No savas puses ieteiktu izņemt šo punktu taču to var arī atstāt, izņemot 2100mm garās velkmes gadījumā, šai velkmei labāk likt atsvarus aizmugurē, tas saistīts ar velkmes skapja priekšējā loga lielumu, smagumu.
Visai atsvaru, trošu un rullīšu sistēmai jābūt novietotai velkmes skapja priekšpusē. Nav pieļaujama sistēmas komponenšu (atsvars, rullis, trose) atrašanās velkmes skapja vidusdaļā vai aizmugurē. Atsvariem jābūt novietotiem velkmes skapja priekšpusē tā, lai var viegli piekļūt atsvariem un trosēm, un veikt to tehniskā stāvokļa apskati, vai remontu bez velkmes skapja izjaukšanas, vai pārvietošanas no tā uzstādīšanas vietas.
	
	Pieņemts zināšanai. Prasība netiek grozīta. Pasūtītājs nepiekrīt apgalvojumam, ka atsvaru novietojumam nav nozīmes. Balstoties uz citu kolēģu ar līdzīgu darba specifiku pieredzi laboratorijas iekārtu ekspluatācijā ir secināts, ka neatkarīgi no materiāla vai ražotāja atsvaru troses laika gaitā izstiepjas (parasti pēc garantijas perioda beigām). Līdz ar to, lai nodrošinātu laboratoriju darba nepārtrauktību, Pasūtītājam ir nepieciešams visefektīvākais un ātrāk realizējamais risinājums Ja atsvari un troses atradīsies skapja priekšpusē, tad tām ir vieglāka pieeja, vienkārši atverot priekšējos paneļus. Ja atsvari un troses atrodas skapja aizmugurē, tad to regulēšanai ir nepieciešams skapi pilnībā atvienot no visām komunikācijām (gaiss, ūdens, elektrība, gāzes, reaģentu skapji u.c.) un atbīdīt to no sienas, lai piekļūtu pie atsvariem. Šāds risinājums būtiski ietekmē laboratoriju darba ikdienu un nav pieņemams, turklāt laboratorijas darba laikā skapja pārvietošana nav iespējama. 
	

	7.
	Šajā punktā, lai palielinātu iespēju piedalīties citiem ražotājiem ir ieteicams es nedaudz pamainīju izmērus jo tie ražotājiem nedaudz atšķiras, kā arī iekšējo velkmes skapja augstumu ieteicams lielāku vismaz 1250mm, lai labāka gaisa pmaiņa.
Gabarītizmēri: 1200 × 950 × 2400 mm ± 50 mm
Iekšējie izmēri: ne mazāki par 1160 x 650 x 1150mm       
 

	
	Pieņemts zināšanai.  Prasība netiek grozīta. Paskaidrojam, ka velkmes skapjiem- VS12, VS12AP, VS15, VS, 15A, VS15B, VS21  ir definētas  minimālās prasības,  līdz ar ko pretendentam ir iespēja piedāvāt labāku risinājumu, kurš atbilst šīm minimālajām prasībām.

	

	

	Pasūtītāja lēmums:

	1. Plānotā iepirkuma Tehniskās specifikācijas prasībās veikt nepieciešamos labojumus atbilstoši pieņemtajam lēmumam.
2. Iespējamie pretendenti spēs nodrošināt iepirkuma priekšmetam atbilstošu piedāvājumu saskaņā ar Tehnisko specifikāciju.
3. Izsludināt iepirkumu kā atklātu konkursu.






Ziņojumu sagatavoja:

Ilze Kreigere
ilze.kreigere@vtmec.gov.lv

